2. pielikums

Ministru kabineta

2018. gada  .

noteikumiem Nr.

**Projekta iesniegumu vērtēšanas kritēriji**

1. Projekta iesnieguma rezultātu nosaka, izvērtējot šajā pielikumā norādītos kritērijus ar šādu īpatsvaru no kopējā vērtējuma un tos summējot, saskaņā ar šajā pielikumā norādīto formulu:

1.1. saimnieciskās darbības apraksts, ar īpatsvaru no kopējā vērtējuma 0,1;

1.2. saimnieciskās darbības īstenošanai un attīstībai vai uzsākšanai piesaistīto investīciju apmērs, ar īpatsvaru no kopējā vērtējuma 0,3;

1.3. aprēķins par remigrācijas atbalsta pasākuma dalībnieka prognozēto kopējo maksājumu no iedzīvotāju ienākuma nodokļa un valsts sociālās apdrošināšanas obligātajām iemaksām nākamo trīs gadu periodā no projekta iesnieguma iesniegšanas brīža, ar īpatsvaru no kopējā vērtējuma 0,5;

1.4. remigrācijas atbalsta pasākuma dalībnieka apgādībā esošo bērnu skaits līdz 18 gadu vecumam, ar īpatsvaru no kopējā vērtējuma 0,1.

|  |  |  |
| --- | --- | --- |
| Nr.  p.k. | **Kritērijs** | **Vērtēšanas sistēma – punktu skala** |
| **A** | **Saimnieciskās darbības apraksts, ar īpatsvaru no kopējā vērtējuma 0,1**  Saimnieciskās darbības apraksta apakšpunkti:   1. saimnieciskās darbības mērķis; 2. saimnieciskās darbības pamatmodelis; 3. peļņas potenciāls; 4. vietējo un reģionālo resursu (t.sk. spēju) efektīva izmantošana konkrētās saimnieciskās darbības ietvaros; 5. pieprasītais remigrācijas atbalsta pasākuma finansējuma apmērs. | Kritērijs nav izslēdzošs |
|  | Nav sniegts saimnieciskās darbības apraksts atbilstoši A kritērijā norādītajiem apakšpunktiem no a) līdz e) | 0 |
|  | Ietverti divi saimnieciskās darbības apraksta A kritērijā norādītie apakšpunkti no a) līdz e) | 1 |
|  | Ietverti trīs saimnieciskās darbības apraksta A kritērijā norādītie apakšpunkti no a) līdz e) | 2 |
|  | Ietverti visi saimnieciskās darbības apraksta A kritērijā norādītie apakšpunkti no a) līdz e) | 3 |
| **B** | **Saimnieciskās darbības īstenošanai un attīstībai vai uzsākšanai piesaistīto investīciju apmērs, ar īpatsvaru no kopējā vērtējuma 0,3** |  |
|  | Saimnieciskā darbība nekvalificējas atbalsta pasākuma finansējuma saņemšanai – piesaistīto investīciju apmērs ir mazāks par 50% no remigrācijas atbalsta pasākuma finansējuma apmēra | Kritērijs ir izslēdzošs |
|  | Piesaistīto investīciju apmērs ir līdzvērtīgs 50% līdz 74% no remigrācijas atbalsta pasākuma finansējuma apmēra | 1 |
|  | Piesaistīto investīciju apmērs ir līdzvērtīgs 75% līdz 99% no remigrācijas atbalsta pasākuma finansējuma apmēra | 2 |
|  | Piesaistīto investīciju apmērs ir līdzvērtīgs 100% un vairāk no remigrācijas atbalsta pasākuma finansējuma apmēra | 3 |
| **C** | **Aprēķins par remigrācijas atbalsta pasākuma dalībnieka prognozēto kopējo maksājumu no iedzīvotāju ienākuma nodokļa un valsts sociālās apdrošināšanas obligātajām iemaksām nākamo trīs gadu periodā no projekta iesnieguma iesniegšanas brīža, ar īpatsvaru no kopējā vērtējuma 0,5** |  |
|  | Saimnieciskā darbība nekvalificējas remigrācijas atbalsta pasākuma finansējuma saņemšanai, ja remigrācijas atbalsta pasākuma dalībnieka prognozētais kopējais maksājums no iedzīvotāju ienākuma nodokļa un valsts sociālās apdrošināšanas obligātajām iemaksām nākamo trīs gadu periodā no projekta iesnieguma iesniegšanas brīža ir mazāks nekā 100% pret remigrācijas atbalsta pasākuma finansējuma apmēru | Kritērijs ir izslēdzošs |
|  | Remigrācijas atbalsta pasākuma dalībnieka prognozētais kopējais maksājums no iedzīvotāju ienākuma nodokļa un valsts sociālās apdrošināšanas obligātajām iemaksām nākamo trīs gadu periodā no projekta iesnieguma iesniegšanas brīža veido no 100% līdz 124% attiecību pret remigrācijas atbalsta pasākuma finansējuma apmēru | 1 |
|  | Remigrācijas atbalsta pasākuma dalībnieka prognozētais kopējais maksājums no iedzīvotāju ienākuma nodokļa un valsts sociālās apdrošināšanas obligātajām iemaksām nākamo trīs gadu periodā no projekta iesnieguma iesniegšanas brīža veido no 125% līdz 149% attiecību pret remigrācijas atbalsta pasākuma finansējuma apmēru | 2 |
|  | Remigrācijas atbalsta pasākuma dalībnieka prognozētais kopējais maksājums no iedzīvotāju ienākuma nodokļa un valsts sociālās apdrošināšanas obligātajām iemaksām nākamo trīs gadu periodā no projekta iesnieguma iesniegšanas brīža veido 150% un lielāku attiecību pret remigrācijas atbalsta pasākuma finansējuma apmēru | 3 |
| **D** | **Remigrācijas atbalsta pasākuma dalībnieka apgādībā esošo bērnu skaits līdz 18 gadu vecumam,** **ar īpatsvaru no kopējā vērtējuma 0,1** | Kritērijs nav izslēdzošs |
|  | Remigrācijas atbalsta pasākuma dalībnieka apgādībā nav bērnu | 0 |
|  | Remigrācijas atbalsta pasākuma dalībnieka apgādībā ir viens vai divi bērni | 1 |
|  | Remigrācijas atbalsta pasākuma dalībnieka apgādībā ir trīs vai četri bērni | 2 |
|  | Remigrācijas atbalsta pasākuma dalībnieka apgādībā ir pieci vai vairāk bērni | 3 |
| **Rezultāta aprēķina formula:**  **Rezultāts= A punktu skaits\*0,1 + B punktu skaits\*0,3 + C punktu skaits\*0,5 + D punktu skaits \*0,1** | | |

Vides aizsardzības un

reģionālās attīstības ministrs Kaspars Gerhards